hotchpotch/miracl-hf-unified huggingface dataset:
Château-Chalon
Château-Chalon on kunta Juran departementissa Franche-Comtén hallintoalueella Ranskassa. Kunnassa oli 160 asukasta vuoden 1999 väestönlaskennassa. Château-Chalonin pinta-ala on 10 neliökilometriä.
Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi.
Luettelo traktorimerkeistä
Tämä on luettelo traktorimerkeistä.
Chissey-sur-Loue
Chissey-sur-Loue on kunta Juran departementissa Franche-Comtén hallintoalueella Ranskassa. Kunnassa oli 350 asukasta vuoden 1999 väestönlaskennassa. Chissey-sur-Louen pinta-ala on 39 neliökilometriä.
Clairvaux-les-Lacs
Clairvaux-les-Lacs on kunta Juran departementissa Franche-Comtén hallintoalueella Ranskassa. Kunnassa oli 1 472 asukasta vuoden 1999 väestönlaskennassa. Clairvaux-les-Lacsin pinta-ala on 12 neliökilometriä.
Lons-le-Saunier
Lons-le-Saunier on kunta ja Juran departementin pääkaupunki Franche-Comtén hallintoalueella Ranskassa. Kunnassa oli 18 483 asukasta vuoden 1999 väestönlaskennassa. Lons-le-Saunierin pinta-ala on kahdeksan neliökilometriä.
Montigny-lès-Arsures
Montigny-lès-Arsures on kunta Juran departementissa Franche-Comtén hallintoalueella Ranskassa. Kunnassa oli 267 asukasta vuoden 1999 väestönlaskennassa. Montigny-lès-Arsuresin pinta-ala on 11 neliökilometriä.
Hauts-de-Bienne
Hauts-de-Bienne on kunta itäisessä Ranskassa Juran departementissa Bourgogne-Franche-Comtén alueella.
Kunta muodostettiin 1. tammikuuta 2016 kun kolme kuntaa Morez, La Mouille ja Lézat yhdistyivät.
Mutigney
Mutigney on kunta Juran departementissa Franche-Comtén hallintoalueella Ranskassa. Kunnassa oli 143 asukasta vuoden 1999 väestönlaskennassa. Sen pinta-ala on kahdeksan neliökilometriä.
Nevy-sur-Seille
Nevy-sur-Seille on kunta Juran departementissa Franche-Comtén hallintoalueella Ranskassa. Kunnassa oli 246 asukasta vuoden 1999 väestönlaskennassa. Nevy-sur-Seillen pinta-ala on seitsemän neliökilometriä.
Flamingo
Flamingo ("Phoenicopterus roseus") on Afrikassa, Aasiassa ja Etelä-Euroopassa elävä flamingolaji.
Flamingo kasvaa 120–140 cm korkeaksi, josta jalkojen osuus on puolisen metriä. Aikuinen lintu painaa kahdesta neljään kiloa ja sen siipien kärkiväli on 140–155 cm. Höyhenpeite on muualta vaaleanpunainen paitsi siipien reunoissa on mustia sulkia. Jalat ovat kirkkaanpunaiset, nokan kärki musta, tyvipuoli vaaleanpunainen. Silmät ovat keltaiset ja nokan ja silmien välissä on kellertävä kalju läikkä.
Flamingot elävät parvina ja liikkuvat sopivien ruokailupaikkojen perässä. Ne kahlailevat suuren osan ajastaan matalassa vedessä, mutta joskus niiden nähdään uivan syvemmässä vedessä. Ruoakseen ne käyttävät kaikkea vedenpohjan läheltä löytyvää sekaravintoa: levää, vesikasveja, alkueläimiä, matoja, hyönteisten toukkia ja pieniä nilviäisiä ja äyriäisiä. Ne käyttävät siivilämäistä nokkaansa ja vahvaa kieltään siihen, että imaisevat ruoansekaista liejua suuhunsa ja pakottavat veden nokan läpi ulos niin että herkkupalat jäävät suuhun.
Karibialla elävä karibianflamingo ("Phoenicopterus ruber") ja flamingo kuuluivat vuoteen 2002 asti samaan lajiin, ja tämä flamingo oli joidenkin tutkijoiden kirjoissa alalaji ("Phoenicopterus ruber roseus"). Luokittelusta on eri lähteissä edelleen eri käytäntöjä.
Melaharakat
Melaharakat ("Crypsirina") ovat varisten heimoon kuuluva kaakkoisaasialainen varpuslintusuku. Sukuun kuuluu kaksi lajia:
Orgelet
Orgelet on kunta Juran departementissa Franche-Comtén hallintoalueella Ranskassa. Kunnassa oli 1 686 asukasta vuoden 1999 väestönlaskennassa. Orgeletin pinta-ala on 23 neliökilometriä.
Poligny (Jura)
Poligny on kunta Juran departementissa Franche-Comtén hallintoalueella Ranskassa. Kunnassa oli 4 511 asukasta vuoden 1999 väestönlaskennassa. Polignyn pinta-ala on 50 neliökilometriä.
Port-Lesney
Port-Lesney on kunta Juran departementissa Franche-Comtén hallintoalueella Ranskassa. Kunnassa oli 414 asukasta vuoden 1999 väestönlaskennassa. Port-Lesneyin pinta-ala on 11 neliökilometriä.
Saint-Claude (Jura)
Saint-Claude on kunta Juran departementissa Franche-Comtén hallintoalueella Ranskassa. Kunnassa oli 10 690 asukasta vuoden 2011 väestönlaskennassa. Saint-Clauden pinta-ala on 36,67 neliökilometriä.
Saint-Lothain
Saint-Lothain on kunta Juran departementissa Franche-Comtén hallintoalueella Ranskassa. Kunnassa oli 435 asukasta vuoden 1999 väestönlaskennassa. Saint-Lothainin pinta-ala on 12 neliökilometriä.
Volvo BM Valmet
Volvo BM Valmet oli Volvo BM:n ja Valmetin yhteistyöhön perustuva traktorimallisto, jota valmistettiin 1982 alkaen ja josta tuli pohjoismainen markkinajohtaja 1983. Viisi vuotta myöhemmin malliston nimeksi lyhentyi Valmet (traktori). Volvo BM Valmet oli traktorimallisto, joka tuli markkinoille sen jälkeen, kun Valmet vuonna 1979 osti Volvo BM:n traktoritoiminnot. Volvo BM Valmet -mallisto suunniteltiin yhteistyössä Volvo BM:n ja Valmetin kanssa. Traktoreita valmistanut Volvo BM:n tehdas Ruotsin Eskilstunassa suutautui maansiirtokoneiden valmistukseen ja traktoreiden valmistus keskitettiin Valmetin tehtaalle Suolahdessa.
Voiteur
Voiteur on kunta Juran departementissa Franche-Comtén hallintoalueella Ranskassa. Kunnassa oli 763 asukasta vuoden 1999 väestönlaskennassa. Voiteurin pinta-ala on yhdeksän neliökilometriä.
Hanna Talikainen
Hanna Talikainen (s. 18. tammikuuta 1982 Jämsä) on suomalainen laulaja, joka valittiin 12. heinäkuuta 2008 Seinäjoen Tangomarkkinoilla vuoden 2008 tangokuningattareksi. Hän on saavuttanut tangoprinsessan arvon vuosina 2005 ja 2006. Hanna on tehnyt levyn nimeltä "Olen valmis". Vuonna 2011 hän lauloi Marko Maunukselan kappaleessa "Synkän maan tango" taustalaulajana Suomen euroviisukarsinnoissa.
Hannalta ilmestyi uusi single "Siivet minussa" vuonna 2015.
Hanna Talikainen on naimisissa jääkiekkoilija Markus Seikolan kanssa.
Valmet-Valtra
Valmet-Valtra on 1998-2001 valmistettu traktorimallisto, joka vuoden 2001 aikana vaihtui Valtra-mallistoksi.
Edwin Starr
Edwin Starr (21. tammikuuta 1942 – 2. huhtikuuta 2003) oli yhdysvaltalainen Soul-laulaja. Hän kuoli sydänkohtaukseen 2. huhtikuuta 2003. Hänen tunnetuin kappaleensa oli "War", joka levytettiin vuonna 1970.
Jukka Hallikainen
Jukka Hallikainen (s. 1976 Helsinki) on suomalainen laulaja. Hänet kruunattiin vuoden 2008 tangokuninkaaksi Seinäjoen Tangomarkkinoilla. Hallikainen lauloi finaalissa tangot "Tango Pelargonia" ja "Pyhä toimitus" sekä "Nuoruus, hulluus, ihanuus" -nimisen kaksintaistelutangon yhdessä Antti Ahopellon kanssa. Ennen voittoaan hän oli osallistunut Tangomarkkinoille kolme kertaa. Vuosina 2004 ja 2005 Hallikainen selviytyi kymmenen parhaan mieslaulajan joukkoon ja vuonna 2006 hän oli miesten sarjan varasijalla finaaliin.
Hallikainen on keikkaillut yhdessä vuoden 2010 tangokuninkaan Marko Maunukselan kanssa, ja kaksikko on julkaissut kaksi singleä. Hallikaisen oma yhtye on nimeltään Jackpot.
Hallikainen on myös Kokoomuksen ehdokkaana kevään 2019 eduskuntavaaleissa Kaakkois-Suomen vaalipiirissä.
Svengijengi ’62
Svengijengi ’62 () on vuonna 1973 ensi-iltansa saanut elokuva, joka on George Lucasin ohjaama ja käsikirjoittama. Se kertoo tarinan yhdysvaltalaisista teineistä heidän kesälomansa viimeisenä iltana valmistuttuaan high schoolista.
"American Graffitia" pidetään yhtenä lajityyppinsä parhaista elokuvista, ja se palkittiin aikanaan muun muassa vuoden parhaan komediaelokuvan Golden Globella. Lipputulojen ja tuotantobudjetin suhteella mitattuna elokuva on myös yksi kaikkien aikojen suurimpia taloudellisia menestyksiä – vain 777 000 dollarilla tuotettu elokuva tuotti 140 miljoonan dollarin lipputulot.
"American Graffiti" valittiin vuonna 1995 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "American Graffitin" vuonna 2004 yhdeksi kaikkien aikojen tuhannesta parhaasta elokuvasta maailmassa.
Elokuvan musiikki ilmestyi vuonna 1973 tupla-LP:llä "41 Original Hits from the Soundtrack of American Graffiti (MCA2-8001)". Albumin sisäkannessa Jeff Walker Music World Magazinesta esittelee elokuvan. Ääniraidalla osan kappaleista juontaa radio-DJ Wolfman Jack.
Sebastian Numminen
Sebastian Numminen (s. 1976) on yksi Suomen menestyneimmistä esteratsastajista. Hänen parhaita sijoituksiaan ovat muun muassa Lontoon World Cupin 3. sija 2003, Drammenin GP-voitto 2003, Ypäjän GP-voitto 2006, Lissabonin GP-voitto 2010 ja Ruilan Nations Cupin GP-luokan voitto 2012. Lisäksi hän on saavuttanut useita muita niin kotimaisia kuin kansainvälisiäkin voittoja ja sijoituksia. Nummisen ykkösratsuja ovat olleet "Sails Away" ja "Calandro 2".
Numminen on uransa aikana työskennellyt usealla isolla eurooppalaisella tallilla, joihin lukeutuvat tunnetuimpina Markus ja Meredith Beerbaumin talli, Stal Forsten-Pentti sekä belgialainen myyntitalli Stephex. Nykyään hänellä on Gualövissä, Ruotsissa oma kilpatalli avovaimonsa, esteratsastaja Satu Liukkosen kanssa.
Valmet 20
Valmet 20 oli Valmet 15:n jälkeen toinen Valmetin valmistama traktorimalli. Siitä on käytetty vähäisen tehonsa vuoksi puhekielessä nimitystä ”piikkilangankiristäjä”. Valmet 20:n edeltäjämallin Valmet 15:n perustana on "Pikku-jehuksi" kutsuttu prototyyppi. Suunnitteluperusteena oli se, että Suomessa oli 1950-luvun alussa vielä 250 000 maatilaa, joiden suurin viljelyspinta-ala yleensä oli 25 hehtaaria. Tarkoituksena oli, ettei traktorista olisi tullut liian raskas suomaille, ja että se kykenisi vetämään 14–16 tuuman yksisiipistä auraa pellolla kynnettäessä.
Vuonna 1953 Valmet järjesti traktorimallin myynnin Hankkijan, Laborin ja OTK:n kanssa. Vuoteen 1954 mennessä oli valmistettu yhteensä 2 000 Valmet 15- ja Valmet 20 -traktoria. Vuoden 1955 aikana Valmet 20:ta valmistettiin 2 082 kappaletta, joista 55 vietiin Turkkiin. Valmet 15- ja Valmet 20 -traktoreita valmistettiin yhteensä 9 800 kappaletta. Niiden valmistus päättyi 1963, tosin vuoden 1963 traktorit oli valmistettu jo 1962.
Valmetin traktorin valmistajana oli Valtion Kivääritehdas Oy, sittemmin nimeltään Valmetin Tourulan tehdas. Ensimmäisinä valmistusvuosina Valtion maatalouskoneiden tutkimuslaitos osoitti kritiikkiä Valmetin ominaisuuksia kohtaan verrattuna pohjoisamerikkalaisiin traktoreihin. Esimerkiksi moottorin teho ei ollut kilpailijoiden tasolla, mutta kone oli kuuluisa keveydestään ja ketteryydestään.
Valmet 15 ja Valmet 20 ovat lähes samannäköisiä. Ne erottaa toisistaan muun muassa raidetangosta, joka 15-mallissa kulkee etuakselin etupuolella ja 20-mallissa takapuolella. Etuakseli muutettiin 20-malliin palkkirakenteiseksi. Moottorin kiinnityspultteja etukehtoon on 20-mallissa 3 kpl per puoli, kun 15-mallissa niitä on 2 kpl per puoli. Valmet 20 on reilut 100 kg edeltäjäänsä painavampi. Väritykseltään kummatkin ovat kirkkaan punaisia (värikoodi MIRANOL0273).
Valmet 20 -mallista valmistettiin myös yhteensä 20 kappaleen piensarja traktoreita teollisuuden käyttöön. Ensimmäinen valmistettiin 1955 ja viimeinen 1963. Teollisuusmalli erotettiin muista MT-lisäkirjaimilla ja ulkoisesti malli erottui tyypillisen punaisen värin sijasta kellertävällä värityksellä. Valmet 20 MT oli huomattavasti matalampi kuin tavallinen maatalousmalli. Nykyään aitoja MT-malleja on tiettävästi jäljellä ainakin neljä kappaletta, joista yksi on Valmetin Linnavuoren tehtaalla näytteillä.
Max Keeble – Kosto elää
Max Keeble – Kosto elää on Disney Channelin elokuva vuodelta 2001.
Elokuva kertoo juuri yläasteelle päässeestä Max Keeblestä ja hänen ystävistään. Elokuvassa alussa Max näkee untaa, että hän on jakamassa mainoslehtiä ovelta ovelle omalla polkupyörällään, ja häntä ajaa takaa ilkeä, niin sanottu jäätelömies. Kun Max herää, hän huomaa, että se oli vain unta. Kun Max pääsee aloittamaan yläasteen ja seitsemännen luokan, hän kuulee vanhenmiltaan huonoja uutisia. Maxin vanhemmat joutuvat muuttamaan Chicagoon, koska Maxin isä, joka on töissä mainosalalla, sai uutta työtä Chicagosta.
Winfield
Winfield on savukemerkki. Sitä valmistetaan British American Tobacco Australian (BATA) lisenssillä. Winfieldin suurimmat markkinat ovat Australiassa ja Uudessa-Seelannissa.
Winfield sponsoroi Formula 1 -sarjassa kilpailevaa Williams-tallia vuosina –.
Emil Hagelberg
Emil Alfons Hagelberg (25. elokuuta 1895 Pyhtää – 12. elokuuta 1941 Varloi, Itä-Karjala) oli suomalainen jääkärieversti ja nykyaikainen 5-ottelija. Hänen vanhempansa olivat liikemies Axel Hagelberg ja Anna Lagerquist. Hänet vihittiin avioliittoon vuonna 1919 Mary Schreckin kanssa.
Hän kävi seitsemän luokkaa Kotkan ruotsalaista yhteiskoulua ja suoritti yksityisesti kahdeksannen luokan Viipurin ruotsalaisessa lyseossa vuonna 1921. Hän suoritti Sotakorkeakoulun komentajakurssin vuosina 1925–1926 ja oli Kuunteluoppilaana Sotakorkeakoulussa vuosina 1933–1935.
Hän liittyi yhtenä joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 5. heinäkuuta 1915. Hänet sijoitettiin joukon 1. komppaniaan, josta hänet siirrettiin Jääkäripataljoona 27:n konekiväärikomppaniaan 10. syyskuutakuuta 1915 ja edelleen pataljoonan 2. konekiväärikomppaniaan 10. heinäkuuta 1917. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti Libaussa vuonna 1917 sotakoulun A-kurssin.
Hän saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 4. Jääkärirykmentin 8. jääkäripataljoonan konekiväärikomppaniaan. Hän otti osaa taisteluihin Raudussa ja rajaseudulla.
Hän palveli sisällissodan jälkeen 4. Jääkärirykmentistä muodostetussa Jääkäripataljoona n:o 4:ssä, jolla myöhemmin oli nimet Pohjolan jääkäripataljoona ja Kajaanin sissipataljoona, missä hän toimi konekiväärikomppanian päällikkönä. Hänet siirrettiin 5. helmikuuta 1920 Käkisalmen läänin rykmentin II pataljoonan komentajaksi ja edelleen 20. huhtikuuta 1921 Karjalan kaartin rykmentin III pataljoonan komentajaksi (toimi rykmentinkomentajan sijaisena vuosina 1926–1927). Savon prikaatin I pataljoonan komentajaksi hänet siirrettiin 27. toukokuuta 1927 ja Savon jääkäripataljoonan komentajaksi 25. syyskuuta 1930 sekä Karjalan kaartin rykmentin komentajan apulaiseksi 1. heinäkuuta 1933. Uudenmaan rykmentin I pataljoonan komentajaksi hänet nimitettiin 21. lokakuuta 1935.
Talvisotaan hän osallistui Jalkaväkirykmentti 22:n komentajana (nimi muutettiin myöhemmin Jalkaväkirykmentti 9:ksi) ja osallistui taisteluihin Karjalankannaksella. Välirauhan aikana hän toimi 13. Prikaatin komentajana. Jatkosotaan hän osallistui Jalkaväkirykmentti 13:n komentajana. Hän kaatui Varloissa Itä- Karjalassa tarkoituksenaan johtaa vastaiskua vihollisen asemiin, jota hän ei kerinnyt toteuttamaan, koska hän joutui vihollisen lentohyökkäyksen kaatamaksi. Hänet haudattiin Helsingin Hietaniemen sankarihautaan.
Hän toimi Jääkäriprikaatin kunniatuomioistuimen jäsenenä vuonna 1920 ja 2. Divisioonan kunniatuomioistuimen jäsenenä vuonna 1926.
Hän osallistui olympiakisoihin nykyaikaisessa 5-ottelussa Antwerpenissä vuonna 1920 ja Pariisissa vuonna 1924. Antwerpenissä hän sijoittui kilpailun seitsemänneksi.
Edam-Volendam
Edam-Volendam on kunta Markermeerin rannalla Pohjois-Hollannin provinssissa, Alankomaissa. Asukkaita kunnassa on 28 446 (1.2.2008) ja väestötiheys on 1 744/km². Kunnan pinta-ala on 24,78 neliökilometriä, josta vettä on 8,47 km². Edam-Volendamin pormestarina toimii Willem van Beek.
Kunta muodostuu Edamin kaupungista sekä seuraavista kylistä: Volendam, Purmer, Blokgouw, Katham ja Munnikeveld.
Edam-Volendamin naapurikunnat ovat Zeevang pohjoisessa, Purmerend, lännessä ja Waterland etelässä.
Pensasnärhet
Pensasnärhet ("Aphelocoma") on varisten heimoon kuuluva varpuslintusuku, joka esiintyy lähinnä Yhdysvalloissa ja Meksikossa. Pensasnärhien sukuun kuuluu 7 lajia:
Pähkinähakit
Pähkinähakit ("Nucifraga") on varisten heimoon kuuluva varpuslintusuku, jossa on kaksi lajia:
Dick Kinney
Dick Kinney (1917 – 1985) oli Disneyn sarjakuvien kirjoittaja, joka työskenteli enimmäkseen Aku Ankka ja Roope Ankka -tarinoiden kirjoittajana. Hän oli käsikirjoittaja, joka yhdessä piirtäjä Al Hubbardin kanssa loi Touho Ankan ja Parta-Jussin.
Can You Top This?
Can You Top This? on yhdysvaltalainen "senaattori" Edward Fordin luoma ja juontama radioviihdeohjelma. Ohjelmaa esitettiin vuosina 1940–1941 New Yorkilaisella WOR -radioasemalla, mistä se siirtyi valtakunnalliselle NBC:lle, joka esitti sitä vuoteen 1954 asti. Ohjelmassa koomikot kertoivat vitsejä, kilpaillen toistensa kanssa paremmuudesta.
Can You Top This? pääsi Radio Hall of Fameen vuonna 1989.
Alppivarikset
Alppivarikset ("Pyrrhocorax") on varisten heimoon kuuluva euraasialainen varpuslintusuku. Siihen kuuluu kaksi lajia:
Vuosi 2008 avaruustoiminnassa
Tämä on luettelo vuoden 2008 tapahtumista avaruustoiminnassa.
Itävallan ympäriajo
Itävallan ympäriajo on vuosittain järjestettävä maantiepyöräilykilpailu, joka järjestettiin ensimmäisen kerran vuonna 1949. Tyypiltään se on etappikilpailu ja kuuluu UCI Europe Tour -sarjaan. Vuoteen 2005 asti kilpailu kuului 2.1-kategoriaan, vuosina 2006–2015 se kuului 2.HC-kategoriaan ja vuodesta 2016 jälleen 2.1.-luokkaan. Kilpailun kesto on historian aikana vaihdellut seitsemän ja kymmenen etapin välillä. Kilpailun reittiin kuuluu yleensä useampia vaativia vuoristonousuja sekä vähintään yksi henkilökohtainen aika-ajo. Itävallan ympäriajon suosio kasvoi 1990-luvulla ja vaativien vuoristoetappien ansiosta sitä pidettiin yhtenä heinäkuussa järjestettävän Ranskan ympäriajon valmistautumiskilpailuna.
Vuodesta 2005 alkaen kilpailua ei ole enää järjestetty kesäkuussa kuten aiemmin, vaan heinäkuussa, jolloin se menee päällekkäin Ranskan ympäriajon kanssa. Kilpailu järjestettiin 70. kerran vuonna 2018.
Itävallan ympäriajossa on käytössä seuraavat erikoispaidat.
Graivoron
Graivoron () on kaupunki Venäjällä Belgorodin alueella Vorskla- (Dneprin sivujoki) ja Graivoronkajokien rannalla. Graivoron on perustettu 5. elokuuta 1678 ja siellä asuu 6 234 ihmistä (2010).
Giant Gonzáles
Jorge Gonzáles (synt. 31. tammikuuta 1966 Formosa, Argentiina - 22. syyskuuta 2010) oli argentiinalainen koripalloilija ja showpainija. Hänet muistetaan parhaiten World Wrestling Federationista 1990-luvun alussa, nimenään Giant González. Hän on kaikkien aikojen suurin painija, pituudeltaan 2,29m ja painoltaan 209 kiloa.
Gonzáles pelasi koripalloa Argentiinan ykkösdivisioonassa Club de Gimnasia y Esgrima La Platassa, sekä Argentiinan koripallomaajoukkueessa, ollen myös Argentiinan joukkueessa kesäolympialaisissa 1988. Atlanta Hawks varasi hänet NBA:han kolmannella kierroksella, mutta suuri koko ei sopinut NBA:n vauhtiin.
World Championship Wrestling
Gonzáles päätyi showpainin maailmaan, kun Atlanta Hawks -joukkueen omistaja Ted Turner palkkasi hänet omistamaansa painipromootioon, WCW:iin. Tuolloin hän paini nimellä El Gigante ja hänen pituudekseen ilmoitettiin 2,44 metriä. Myöhemmin suuren suosion saanut El Gigante otteli myös New Japan Pro Wrestlingissä, ja vuonna 1993 siirtyi WWF:iin.
World Wrestling Federation
WWF:iin tultuaan Jorge sai nimekseen Giant González, jolloin hänestä tuli heel (WCW:ssä hän oli face). Hänellä alkoi feudi The Undertakerin kanssa Royal Rumblessa, jossa Undertaker eliminoi Jättiläisen muutamalla iskulla. Seuraavassa kohtaamisessaan yhdeksännessä WrestleManiassa Undertaker voitti Gonzálesin diskauksella. Gonzálesin viimeinen WWF-esiintyminen tapahtui vuoden 1993 SummerSlamissa, jossa Undertaker voitti hänet.
Gonzáles ei saavuttanut painiurallaan mestaruuksia, mutta hänet kuitenkin muistetaan kaikkien aikojen suurimpana painijana. Painiuransa jälkeen hän näytteli muutamissa elokuvissa. Hän palasi Argentiinaan vuonna 1995 ja sairasti diabetesta.
Hän kuoli 22. syyskuuta 2010 oltuaan jo vuosia huonovointinen. Hän oli 44-vuotias kuollessaan.
MB Trac
MB Trac on Daimler-Benz AG:n traktorimerkki, joka oli tuotannossa 1972 – 1991.
Ennen Daimlerin ja Benzin yhdistymistä vuonna 1926 olivat molemmat yhtiöt valmistaneet myös maataloustraktoreita. Mercedes-Benz aloitti vuonna 1928 maailman ensimmäisen sarjavalmisteisen diesel-traktorin, Mercedes-Benz OE:n valmistuksen, "Muli-Oe"ksi kutsuttua traktoria valmistettiin 150 kappaletta. Mercedes-Benz valmisti traktoreita 1930-luvulle saakka. 1950-luvulla Daimler-Benz osti työkoneita ja kuorma-autoja valmistavan Unimogin. Vuonna 1972 Daimler-Benz esitteli Unimogin tekniikkaan pohjautuvan maataloustraktorin, MB Tracin, jota oltiin kehitelty vuodesta 1968 lähtien. Vuonna 1991 MB Trac myytiin saksalaiselle Werner GmbH:lle, joka jatkoi traktorituotantoa nimellä WF Trac.
MB Trac -traktoreita valmistettiin noin 41 000 kappaletta, joista noin 30 000 on edelleen käytössä.
Dakuten
Dakuten () ovat japanin kielessä käytössä olevia lisämerkkejä, joita käytetään hiragana -ja katakana-merkistöissä. Niiden tarkoitus on muuttaa tavun äännettä, esimerkiksi カ ("ka") → ガ ("ga").
Arthur (Or the Decline and Fall of the British Empire)
Arthur (Or the Decline and Fall of the British Empire) on The Kinksin lokakuussa 1969 julkaistu konseptialbumi, jota edeltäjänsä tapaan pidetään Ray Daviesin suurena taidonnäytteenä. Levy sai erityisesti Yhdysvalloissa positiivista palautetta kriitikoilta. Albumia myös vähäteltiin yritykseksi imitoida The Whon saman vuoden toukokuussa julkaistua "Tommy" -rockoopperaa, vaikka "Arthurin" projekti oli jo lähes viimeistelty siinä vaiheessa, kun "Tommy" julkaistiin.
Albumi on ensimmäinen, jolla soittaa basisti John Dalton.
Levy ja Arthur-henkilö sai inspiraationsa Ray Daviesin siskon aviomiehestä, jonka kanssa Daviesin sisko meni naimisiin ja muutti Australiaan. Tämän ympärille Davies loi fiktiivisen tarinan Arthurin elämänkokemuksista.
Alun perin "Arthurista" Granada TV:n oli tarkoitus kuvata myös elokuva/tv-ohjelma, ja albumin piti olla siihen soundtrack. Kinks aloitti soundtrackin äänityksen toukokuussa 1969, jotta albumi ilmestyisi samanaikaisesti tv-ohjelman kanssa heinäkuussa. Samoihin aikoihin Granada TV alkoi kuitenkin viivytellä. Yhtiö perusteli tätä sisäisillä ristiriidoillaan, mutta vannoi "Arthurin" olevan yhä korkealla suunnitelmissaan. Albumin julkaisu venyi ensin elokuuhun, sitten syyskuuhun ja lopulta tv-yhtiö vetäytyi projektista kokonaan. Yhtyeen laulaja-laulunkirjoittaja-kitaristin ja "Arhurin" käsikirjoittajan Ray Daviesin mukaan teoksen budjetti oli ylittynyt ja yhtiö pyrki säästämään kustannuksissa. Hänen mukaansa myöskään Granada TV:n johto ei ollut samalla aaltopituudella elokuvan tuottajan kanssa.
Lopulta albumi julkaistiin sekä Isossa-Britanniassa että Yhdysvalloissa lokakuussa 1969.
"Arthur" oli Yhdysvaltain Billboard-albumilistalla parhaimmillaan sijalla 105, mikä oli siellä kuitenkin yhtyeen paras listasijoitus studioalbumin saralla sitten vuoden 1965 ja "Kinks Kinkdom" -albumin.
Singlenä julkaistu avausraita ”Victoria” nousi Isossa-Britanniassa listan sijalle 33 ja Yhdysvalloissa sijalle 70. ”Victoria” on samalla "Arthurin" tunnetuin kappale. Muut albumin singlejulkaisut olivat ”Drivin'” ja ”Shangri-La”.A-puoli
B-puoli
Unimog
Unimog () on saksalainen vuodesta 1947 valmistettu nelivetoisten kevytkuorma-autojen, maastohenkilöautojen ja kuorma-autojen mallisarja.
Autotraktoreiksi luokiteltavia Unimogeja on valmistettu sekä siviili- että sotilaskäyttöön. Siviilikäytössä sitä on käytetty myös maataloustraktorin korvikkeena peltotöissä, ja siihen saattoi liittää vasemmalle puolelle jopa niittokoneen. Autoa testattiin myös Suomessa maatalouskäyttöön 1950-luvun alussa, mutta sen korkea hinta esti Unimogin yleistymisen Suomessa.
Vuonna 2011 Lego toi markkinoille Lego Technic -sarjaan kuuluvan koottavan Unimog-pienoismallin.
Vechta
Vechta [] on Vechtan piirikunnan pääkaupunki, Ala-Saksin osavaltiossa, Saksassa. Asukkaita kaupungissa oli vuoden 2007 lopussa 31 102 ja pinta-ala on 87,79 neliökilometriä.
Vechtaan kuuluvat seuraavat kaupunginosat () ja taajamat (): Bergstrup, Deindrup, Calveslage, Füchtel, Holtrup, Holzhausen, Langförden, Oythe, Spreda, Stoppelmarkt ja Telbrake.
Kaupungissa toimii pieni yliopisto, jossa lukukaudella 2008–09 on noin 3 300 opiskelijaa.
Kaupungissa on joka vuosi Stoppelmarkt -niminen, yksi Pohjois-Saksan suurimmista tivoleista. Ensimmäiset maininnat Stoppelmarktista ovat jo vuodelta 1298.
Vechtan yhteistyökaupunkeja ovat Jászberény Unkarissa, Pays Léonard ja Le Cellier Ranskassa sekä Seguin Yhdysvalloissa.
Cultural y Deportiva Leonesa
Cultural y Deportiva Leonesa on jalkapalloseura Leónin kaupungista, Espanjasta. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Se pelaa kotiottelunsa Estadio Antonio Amilivialla, joka on rakennettu vuonna 2001.
Cultural Leonesan on perustanut 5. elokuuta 1923 Miguel Gutiérrez.
Segunda División B-sarjataso otettiin käyttöön kaudeksi 1928–1929, ja Cultural Leonesa oli sarjan ensimmäinen voittaja. Joukkue on pelannut vuosien mittaan jokaisella sarjatasolla Primera Divisiónista Tercera Divisióniin. Espanjan pääsarjassa joukkue on pelannut toistaiseksi yhden kauden, kaudella 1955–1956.
Historiansa aikana Cultural Leonesa on pelannut kaikkiaan yhden kauden Primera Divisiónissa, 14 kautta Segunda Divisiónissa, 30 kautta Segunda División B:ssä ja 28 kautta Tercera Divisiónissa.
Viljo ja Esteri
Viljo ja Esteri on piirtäjä Timo Kähkösen ja käsikirjoittaja Vesa Ilmarannan sarjakuva, jota julkaisee sarjakuvasyndikaatti Royal Comics Syndicate. Sitä julkaisi yleisaikakauslehti "Viva" 1. tammikuuta 2008 saakka. Sarjassa kerrotaan Viljon ja Esterin ja heidän lähipiirinsä arjesta.
Valtion Tykkitehdas
Valtion Tykkitehdas (VTT) perustettiin vuonna 1936 eduskunnan päätöksellä valmistamaan Suomen puolustusvoimille tykkejä ja peruskorjaamaan vanhaa tykkikalustoa. Nykyään tehdas on Metson Rautpohjan tehdas.
Sen sijoituspaikaksi valittiin Jyväskylän Vasikkavuori, mutta se toimi ennen tehdasrakennuksen valmistumista Helsingin Katajanokalla Asevarikko 1:n yhteydessä.
Tehtaan kalusto ja työväki siirrettiin uusiin tiloihin junakuljetuksena 31. toukokuuta – 1. kesäkuuta 1938. Ensimmäinen tehtaan valmistama tykki oli Boforsin lisenssillä valmistettu panssaritorjuntakanuuna 37K/36. Talvi- ja jatkosodan aikana tehdas lisäksi kunnosti sotasaalistykkejä ja valmisti tykin laukauksia vuoreen louhituissa luolissa.
Tykkien valmistus loppui 5. syyskuuta 1944 ja tehdas liitettiin 1. toukokuuta 1946 osaksi Valtion Metallitehtaita (VMT). Kesällä 1946 sen nimeksi tuli Valtion Metallitehtaat, Rautpohjan Tehdas ja vuonna 1951 Valmet Rautpohjan Tehdas.
Tehtaalla valmistettiin sotakorvauksina erilaisia raskaan metalliteollisuuden tuotteita, kuten lokomobiileja ja tukkinostureita. Tuotantoa varten tehtaalle rakennettiin oma valimo.
Tehtaan päätuotteeksi muodostuivat paperikoneet, mutta se palasi asetuotantoon vielä 1950-70-luvuilla valmistaen puolustusvoimille raskaita 95 S 58-61 -sinkoja, joista viimeiset toimitettiin vuonna 1972.
Black Brant
Black Brant on yksi käytetyimmistä luotainraketti-tyypeistä. Kanadalais-suunnitteista rakettia valmistaa Bristol Aerospace Winnipegissä Manitobassa. Ensimmäiset raketit laukaistiin 1961 ja sittemmin sen eri versioita on laukaistu kaikkiaan yli 800 kertaa (2008). Black Branttia on käyttänyt erityisesti Kanadan avaruusjärjestö ja NASA.
Black Brant on kanadalaisen sotilaallisen tutkimuskeskus CARDEn työn tulos. 1950-luvulla keskus tutki ABM-ohjuksia ja hyvin pitkän kantaman tietoliikennettä osana ylemmän ilmakehän olemusta.
1957 CARDE urakoitti Bristolin valmistamaan yksinkertaisen rakettirungon, jota kutsuttiin Propulsion Test Vehicleksi, kiinteän ajoaineen rakettien tutkimiseksi. Albert Fian tekemä konstruktio oli varsin raskas, sillä se oli suunniteltu sopimaan useille eri ajoajoille, ajoaineen latausvaiheille ja laukaisukulmille, joita tarvittiin ABM-kehityksessä. Ensimmäinen testilento laukaistiin syyskuussa 1959 Fort Churchill-rakettikeskuksesta, mistä erilaisia raketteja laukaistiin aina keskuksen sulkemiseen vuonna 1984 saakka.
CARDE keskittyi sittemmin pitkän matkan kommunikaatioon. He havaitsivat että Propulsion Test Vehicle oli käypä luontainraketiksi. Bristol muokkasi raketin konstruktiota kevyemmäksi ja sopivammaksi luotainraketiksi. Tämän tuloksena syntyi Black Brant. CARDE laukaisi seuraavina vuosina lukuisia Black Brant -raketteja; alkuperäisiä "Black Brant I:ä", suurempaa "Black Brant II:a" (ensilento lokakuussa 1960) ja pienempää mutta korkeammalle lentävää "Black Brant III:a".
Heinäkuussa 1963 laukaistiin ensimmäisen kerran huomattavasti suurempi "Black Brant V". "Black Brant IV", joka oli "Black Brant III" "Black Brant V"-boosterilla, laukaistiin ensimmäisen kerran 1964, mutta sen kaksi ensimmäistä lentoa epäonnistui. Näitä kahta lukuun ottamatta Black Brantin laukaisu ei ole epäonnistunut. (2008)
Kehityksen tuloksena Black Brantin uusimmat versiot XI ja XII ovat yltäneet jopa 1500 km:n korkeuteen ionosfääriin, paljon korkeammalla kuin esimerkiksi ISS. Ne muodostuvat "Black Brant V":stä ylävaiheena ja RIM-8 Talos- tai RIM-2 Terrier -boosteri alavaiheena.
CARDEn Black Brant -kehitystyössä kehittämä ajoaine oli aikansa tehokkainta kiinteää ajoainetta ja Bristol käytti sitä 70 mm CRV7-raketissa, joka pystyi ensimmäisenä läpäisemään Varsovan liiton standardin lentokonehangaarin. CRV7:sta tuli sittemmin useiden länsivaltojen de-facto standardi raketti.
Savukärpässieni
Savukärpässieni ("Amanita spissa") on yksi kärpässieniin kuuluva sienilaji. Se esiintyy Etelä-Suomessa. Lähilaji "Amanita excelsa" ei ole yhtä yleinen.
Myös rusokärpässieni ja myrkyllinen pantterikärpässieni muistuttavat tätä lajia.
Veikko Vaanila
Veikko Yrjö Olavi Vaanila (31. lokakuuta 1923 Helsinki – 5. kesäkuuta 2008 Helsinki) oli suomalainen taidemaalari.
Vaanila kävi Taideakatemian koulun 1946–1948. Taiteilijan työn ohella hän toimi muun muassa kaivertajana.
Vaanilan puoliso oli vuodesta 1948 taiteilija Lempi Elisabeth Vaanila, o.s. Säkkinen. Heillä on kaksi lasta, Marja ja Helena. Vaanilan vanhemmat olivat veturinkuljettaja Yrjö Vaanila ja Fanny o.s. Helén.
Karserandit
Karserandi on ontto pallomainen molekyyli, joka voi vangita sisäänsä toisen molekyylin tai metalli-ionin , niin ettei se pääse pois edes korkeissakaan lämpötiloissa. Ensimmäisen kerran karserandeja syntetisoi Donald J. Cram, joka antoi yhdisteille nimen latinan kielen vankilaa tarkoittavasta sanasta "carcer". Karserandimolekyyleissä on rakenteessa aukkoja, joista vierasmolekyylit pääsevät sisään. Sisällä ne muodostavat karserandin kanssa sidoksia, joiden takia ulospääsy estyy.
Hemikarserandit puolestaan päästävät vierasmolekyylin sisäänsä, kun niitä lämmitetään korkeaan lämpötilaan. Vierasmolekyyli ei pääse ulos lämpötilan jälleen laskettua.
Cram ryhmineen huomasi, että karserandimolekyylien sisällä vierasmolekyylien reaktiivisuus oli erilainen kuin isäntämolekyylin ulkopuolella. Syklobutadieeni on äärimmäisen reaktiivinen molekyyli ja hajoaa helposti. Cram syntetisoi karserandin ja päästi sen sisälle syklobutadieenisynteesin lähtöaineen α-pyronin, joka muuntuu syklobutadieeniksi ja hiilidioksidiksi valon vaikutuksesta. Sisällä ollut syklobutadieeni oli täysin stabiili huoneenlämmössäkin .
Ensimmäiset karserandit muodostettiin kahden kaliksareenin reaktiolla. Karserandeja voidaan syntetisoida myös muista molekyyleistä. Erään dimeerisen karserandin synteesissä käytetään N-metyylipyrrolidonin, dimetyyliasetamidin 
ja tetrabromidin reaktiota . Synteesitekniikan kehittyessä karserandeja voidaan nykyään valmistaa niin sanotulla one-pot-synteesillä.
Akateeminen Laulu
Akateeminen Laulu (lyh. AL) on 1953 perustettu suomalainen sekakuoro. Se on Helsingin yliopiston ylioppilaskunnan sekakuoro.
AL esittää länsimaisen taidemusiikin ohjelmistoa, joka ulottuu 1400-luvulta 2000-luvulle. Kuorossa on jäseninä ylioppilaiden lisäksi maistereita ja tohtoreita eri korkeakouluista. AL konsertoi enimmäkseen kotikaupungissaan Helsingissä, mutta se on myös vieraillut eri puolella Suomea ja Eurooppaa, levyttänyt sekä osallistunut oopperaproduktioihin ja yliopiston promootioihin ja muihin akateemisiin tilaisuuksiin. AL laulaa myös säännöllisesti Helsingin tuomiokirkon messuissa. Akateemisen Laulun taiteellisena johtajana toimii Ruut Kiiski.
Syyskuussa 2010 Akateeminen Laulu palkittiin kansainvälisessä akateemisten kuorojen IFAS-kilpailussa Tšekin Pardubicessa. AL palkittiin kansanmusiikkisarjassa toisella sijalla, sekakuorosarjassa neljännellä sijalla ja erikoispalkinnolla parhaasta taiteellisesta kokonaisuudesta. Lisäksi AL valittiin koko festivaalin viiden parhaan kuoron joukkoon kilpailun Grand Prix -osuuteen.
AL on osallistunut suomalaisen musiikkielämän kehittämiseen tilaamalla uusia teoksia, kuten Joonas Kokkosen Requiemin (1981), Einar Englundin sinfonian nro 6 "Aforismeja" (1986), Atso Almilan salapoliisikantaatin "Ja hänen nimensä oli Kuulemiin" (1994), Seppo Pohjolan "Ukrin" (2003) ja Arttu Takalon "Kaikki ne päivät ja yöt" (2003). Kuoron tuorein tilaus on Riikka Talvitien "Pinnan alla" (2013), jossa käytetään mm. Itämeri-portaalin tekstejä. Muista kantaesityksistä mainittakoon Einojuhani Rautavaaran "Meren tytär" ja "Parantaja-kantaatti" sekä Mikko Heiniön "Mannerkantaatti".
CMAS
CMAS ("Confederation Mondiale des Activites Subaquatiques", "World Underwater Federation") on kansainvälinen 1959 perustettu urheilusukelluskoulutusjärjestelmä ja edunvalvontaorganisaatio. CMAS määrittelee sukellusturvallisuuden, sukellusopetuksen ja koulutuksen standardeja.
Suomessa CMAS-järjestöä edustaa SLU:n alainen vuonna 1956 perustettu Sukeltajaliitto ry. Sukelluskoulutuksesta ja toiminnasta vastaavat Sukeltajaliittoon kuuluvat sukellusseurat.
Sukeltamisen sääntöjä ja yhteistyötä käsittelevä kansainvälinen kokous pidettiin 28. syyskuuta 1958 Brysselissä. Kokouksessa oli edustajat Saksasta, Belgiasta, Brasiliasta, Ranskasta, Kreikasta, Italiasta, Monacosta, Portugalista, Sveitsistä, Yhdysvalloista ja Jugoslaviasta. 9.–11. tammikuuta 1959 Monacossa pidetyssä toisessa kokouksessa perustettiin CMAS. Toiminta eri maissa tapahtuu maiden liikunta- ja urheiluliitojen alaisuudessa.
Suomi liittyi järjestöön jo varhain. Vauhdittajana oli, kun urheilusukellusta Suomeen tuomassa mukana olleet Rolf Lindström ja Ralf Tötterström halusivat päästä Italiassa järjestettäviin sukelluskalastuksen MM-kilpailuihin, ja osallistumisen edellytykseksi selvisi, että sen kansallisen liiton, jota he edustaisivat, pitää kuulua CMAS:iin.
Muita Suomessa yleisiä koulutusjärjestelmiä ovat amerikkalainen PADI, jota sukelluskeskukset ja sukellusvälineliikkeet myyvät, ja tekniikkasukellukseenkin orientoitunut NAUI.
A. S. Neill
Alexander Sutherland Neill (17. lokakuuta 1883 – 23. syyskuuta 1973) oli skotlantilainen kasvattaja, kirjailija ja Summerhill-koulun perustaja. Koulu on yhä olemassa ja noudattaa edelleen hänen luomiaan periaatteita, joihin kuuluu lapsen päätösvalta omissa asioissaan.
Neill perehtyi jo varhain Sigmund Freudin ja Maria Montessorin ajatuksiin, mutta piti Montessoria "aivan liian tieteellisenä".
Hän perusti Summerhill-koulun 1921, mutta tuli maailmankuuluksi vasta vuonna 1960 julkaisemallaan kirjalla "A radical approach to child rearing".
Järvisyyhy
Järvisyyhy (eli "uimarinkutka") on varsinkin kesäisin matalissa, mutapohjaisissa järvissä esiintyvien verimatoihin kuuluvien loistoukkien ("Trichobilharzia parocellata" ja "Ornithobilharzia") aiheuttama vaiva. Ne loisivat vesilintujen verisuonistossa, ja niiden kerkariatoukat tunkeutuvat ihmisen ihon läpi hänen uidessaan saaden aikaan ihottumaa ja kutinaa. Tätä ihottumaa ja kutinaa kutsutaan järvisyyhyksi, jos ihminen toistuvasti altistuu niille. Itse toukka ei voi lisääntyä ihmisessä, ja se kuolee muutaman tunnin kuluessa kiinnityttyään ihmiseen. Järvisyyhy on vaaraton mutta kiusallinen vaiva, joka kestää tavallisesti vähän yli viikon. Oireina esiintyy kutiavia näppylöitä. Imumatojen kiinnittymistä ihoon voi ehkäistä käymällä suihkussa heti uinnin jälkeen.
Järvisyyhy on yleisimpää mutapohjaisilla rannoilla ja rannoilla, joissa esiintyy paljon vesilintuja.
Järvisyyhy paranee itsestään 1 – 3 viikossa. Järvisyyhyn oireita voidaan hoitaaantihistamiinilla, joka lievittää kutinaa. Hydrokortisonivoide lyhentää jonkin verran iho-oireiden kestoa.
Järvisyyhyn voi ehkäistä käymällä suihkussa uimisen jälkeen, sillä se estää toukkien tunkeutumista ihon läpi. Myös saunomisella on uskottu olevan ehkäisevä vaikutus, sillä korkeat lämpötilat tappavat loistoukat ennen kuin ne ehtivät kaivaa tiensä ihon läpi.
Jooseppi Lehto
Josef eli Jooseppi Eliaanpoika Lehto (10. tammikuuta 1870 Pirkkala – 13. huhtikuuta 1918) oli pirkkalalainen piiripuhuja ja Suomen sisällissodassa Pirkkalan punakaartin johtomiehiä. Hän toimi sisällissodassa Pirkkalan vallankumousoikeuden yleisenä syyttäjänä ja Pispalan Punasen Kaartin esikunnassa tiedusteluosaston päällikkönä. Tampereen taistelun jälkeen hänet teloitettiin ampumalla.
Suomi-rock ’80
Suomi-rock ’80 on Poko Rekordsin julkaiseman Suomi-rock -kokoelmalevysarjan kolmas osa. Se julkaistiin 26.9.1994. Kokoelma sisältää suomirock-hittejä vuodelta 1980.
Ithyphallic
Ithyphallic on yhdysvaltalaisen death metal -yhtye Nilen viides studioalbumi, joka julkaistiin heinäkuussa 2007. Albumi on yhtyeelle ensimmäinen, joka julkaistiin saksalaisen levy-yhtiö Nuclear Blastin kautta. Albumista julkaistiin myös 1 000 kappaleen rajoitettu painos, joka oli pakattu pyramidin muotoiseen koteloon. Tässä painoksessa kappaleiden sanoitukset on painettu papyruskäärölle, joka on piilotettuna pyramidin sisällä.
Albumi nousi Suomen virallisen listan sijalle 13.
Marina Petrovna Romanova
Ruhtinatar Marina Petrovna Romanova (1892–1981) oli suuriruhtinas Pjotr Nikolajevitš Romanovin ja montenegrolaisen prinsessa Militzan ensimmäinen lapsi. Marina oli tsaari Nikolai I:n pojanpojantytär. Täten hänen arvonimensä oli vain ruhtinatar, eikä suuriruhtinatar. Marinalla oli kolme sisarusta, joista nuorin kuoli lapsena. Marina Petrovna oli lahjakas taiteilija. Hänen veljensä Roman muistelee: ”Jo lapsena Marinalla oli selvästi lahjoja piirtämiseen ja myöhemmin hän opiskeli maalaamista erittäin innokkaasti, ensin jaltalaisen opettajan ja sitten pietarilaisen professori Kordovskin johdolla. Jaltalainen piirtäjämestari Orlov opetti myös Nadeždaa ja minua. Hän oli loistava opettaja ja miellyttävä ihminen, ja me kaikki kolme olimme kiitollisia hänelle siitä, että hän herätti meissä kaikissa rakkauden piirtämiseen ja maalaamiseen. Kehittyessään edelleen Marina hämmästytti opettajansa paitsi teknisellä taituruudellaan myös innostavilla sommitelmillaan. Isäni, joka itse oli kovin kiinnostunut maalaamisesta, oli hyvin ilahtunut Marinan lahjakkuudesta.”
Ensimmäisen maailmansodan aikaan Marinan veli Roman palveli Kaukasian-joukoissa Trabzonin lähellä. Marina teki hoitotyötä samassa yksikössä. Heidän sisarensa Nadežda oli vielä liian nuori kouluttautuakseen sairaanhoitajaksi.
Helmikuussa 1918 kaikki vangitut keisarilliset koottiin suuriruhtinas Pjotrin palatsiin Dulberiin. Heitä vartioineet Sevastopolin neuvoston miehet eivät saaneet ampua heitä ilman nimenomaista käskyä. Saksalaisten joukkojen lähestyessä Krimiä Jaltan neuvoston miehet päättivät kuitenkin ryhtyä toimeen. Kaikesta huolimatta kaikki keisarilliset pelastuivat, sillä saksalaiset ehtivät paikalle ennen bolševikkeja. Suuriruhtinaat Nikolai ja Pjotr Nikolajevitš perheineen onnistuivat pakenemaan Venäjältä.
Ruhtinatar Marina Petrovna Romanova kuoli vuonna 1981.
Vapaa koulu
Vapaa koulu tai avoin koulu on epäyhtenäinen kouluverkosto, joka pyrkii entistä paremmin huomioimaan yksilöiden väliset erot ja mahdollistamaan opiskelijoille valinnan ja liikkumisen vapauden koulussa. Vapaissa kouluissa kehitetään taitoja, tietoja ja tietämystä ilman hierarkista tai vakiintuneen koulujärjestelmän mallin mukaista koulua. Vapaan koulun avoin rakenne kannustaa itseluottamukseen, kriittiseen tietoisuuteen ja oman persoonan kehittymiseen.
Vapaiden koulujen juuret ovat 1800–1900-luvun vaihteen Espanjan modernissa koulussa. Sitä sivuava tapa järjestää opetus on demokraattinen koulu -suuntaus. Periaatteessa se karttaa virallisia koulujärjestelmiä ja viranomaisia. Sen ideana on omiin ponnistuksiin, yhteistyöhön ja itsenäiseen työskentelyyn perustuva toiminta, jolla pyritään luomaan oppimisedellytykset.
Vapaat koulut toimivat usein markkinatalouden ulkopuolella. Sana "vapaa" viittaa siinä sananvapauteen ja oppilaskeskeiseen opetukseen.
Ibogaiini
Ibogaiini on tryptamiini, jota on käytetty sekä päihteenä että päihteistä vieroitukseen.
Ibogaiinia saadaan keskiafrikkalaisesta ibogapensaasta ("Tabernanthe iboga"). Paikalliset heimot ovat käyttäneet sitä lääketieteellisissä ja rituaalisissa tarkoituksissa. Eräissä länsimaissa sitä on käytetty opiaattiriippuvaisten hoidossa vieroitusoireiden lieventämiseen.
Ibogaiini on MAO-inhibiittori, joten sen käyttäminen monien lääkeaineiden ja joidenkin ruoka-aineiden kanssa on vaarallista.
Erowid-sivuston mukaan ainetta käytetään suun kautta ja sopivat annokset vaihtelevat suuresti. 200-1000 mg voivat olla sopivia annoksia viihdekäyttöön. Sivuston mukaan 15-22 mg/kg annokset (annos lasketaan henkilön painosta) sopivat opiaattien vieroitusterapiaan. Vaikutukset saavuttavat huippunsa 45 minuutin tai 3 tunnin välillä annoksen ottamisesta. Vaikutukset kestävät yli 24 tuntia ja jälkivaikutuksia voi tuntea tämän jälkeen vielä 1-2 päivän ajan.
Ibogaiini on luokiteltu Suomessa kuluttajamarkkinoilta kielletyksi psykoaktiiviseksi aineeksi.
Stanley Stanczyk
Stanley Anthony Stanczyk (10. toukokuuta 1925 – 24. kesäkuuta 1997) oli yhdysvaltalainen painonnostaja ja olympiavoittaja. Hän voitti kultaa raskaassa keskisarjassa Lontoossa 1948 ylivoimaisesti yhteistuloksella 417,5 kg ja hopeaa samassa sarjassa Helsingissä 1952 yhteistuloksella 415 kg, millä hän hävisi Neuvostoliiton Trofim Lomakinille 2,5 kiloa.
Yrjö Hakkila
Yrjö Oskari Hakkila (17. joulukuuta 1887 Vesilahti – 2. huhtikuuta 1918 Rautu) oli suomalainen jääkäriluutnantti. Hänen vanhempansa olivat maanviljelijä Johannes Oskari Hakkila ja Edla Kustaava Rapola.
Hän kirjoitti ylioppilaaksi Tampereen suomalaisesta yhteiskoulusta vuonna 1906 ja liittyi Hämäläisosakuntaan. Opintojaan hän jatkoi Helsingin yliopiston lainopillisessa tiedekunnassa ja suoritti oikeustutkinnon vuonna 1912.
Hän pääsi auskultantiksi Turun hovioikeuteen ja toimi virkaa tekevänä nimismiehenä Jyväskylän ja Vesilahden piireissä, kunnes hänet nimitettiin Tyrvään piirin nimismieheksi vuonna 1912. Hän toimi Naantalin virkaa tekevänä pormestarina vuonna 1913 ja Tampereen poliisilaitoksen rikosasiain komissaarina vuonna 1914 ennen sotilasuralle hakeutumistaan.
Hän liittyi yhtenä näiden miesten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 26. kesäkuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Hän saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan ensin pataljoonan esikuntaan 3. Jääkärirykmentin 8. jääkäripataljoonaan, joka myöhemmin kuului 4. Jääkärirykmenttiin, josta hänet sijoitettiin myöhemmin 8. jääkäripataljoonan 1. komppaniaan joukkueenjohtajaksi, josta siirrettiin 25. maaliskuuta 1918 alkaen 3. komppaniaan ja takaisin 1. komppaniaan 30. maaliskuuta 1918. Hän otti osaa sisällissodassa taisteluihin Raudussa, missä kaatui 2. huhtikuuta 1918. Hänet on haudattu sukuhautaan Vesilahden hautausmaahan.
Campobasson maakunta
Campobasson maakunta () on maakunta Molisen alueella Italiassa.
Campobasson maakunnan pinta-ala on 2 925 km ja väliluku on noin 225 000. Maakuntaan kuuluu 84 kuntaa, ja sen pääkaupunki on Campobasso.
Campobasson maakunta sijaitsee Adrianmeren rannalla.
Isernian maakunta
Isernian maakunta () on maakunta Molisen alueella Italiassa.
Isernian maakunnan pinta-ala on 1 535 km, ja sen väkiluku on noin 86 000 (2015). Maakuntaan kuuluu 52 kuntaa ja sen pääkaupunki on Isernia.
Vanhimmat merkit ihmisasutuksesta Euroopan alueella ovat Isernian maakunnassa. Jäljellä on jäänteitä monista kulttuureista: esihistoriallisia asuinpaikkoja, samniittien linnoituksia, roomalaisajan kaupunkeja, keskiaikaisia linnoja ja barokkikirkkoja.
Kakaki
Kakaki on 2–4 metriä pitkä puhallinsoitin, jota hausat käyttävät seremonioissaan. Se on alkeellinen kaksi- tai kolmeosainen trumpetti. Kakaki-nimitystä käytetään Tšadissa, Burkina Fasossa, Nigerissä ja Nigeriassa. Tšadissa ja Sudanissa se tunnetaan myös nimellä waza, Etiopiassa sen nimi on malakat.
Soitin tehdään nykyään yleensä sulatetusta kierrätysmetallista. Afrikkalaisissa taruissa ja saduissa esiintyy myös kultaisia ja hopeisia kakaki-torvia.
Hausat soittavat kakakia ainoastaan suurissa juhlatilaisuuksissa kunnianosoituksena kuninkaille, sulttaaneille tai emiireille. Sitä saavat soittaa vain miehet.
Atomic Betty
Atomic Betty on kanadalainen animaatiosarja, jossa älykäs ja kiltti koulutyttö Betty elää kaksoiselämää galaksin puolustajana. Sarjan loivat Trevor Bentley, Mauro Casalese ja Rob Davies. Tuotantoyhtiöinä toimivat kanadalaiset Atomic Cartoons ja Breakthrough Films & Television, sekä ranskalainen Tele Images Kids. Sarja kesti alun perin 52 jakson verran vuoteen 2006 asti, jonka aikana siitä tuotettiin yksi erikoisjakso vuonna 2005.
Sarja keskittyy Moose Jaw Heightsissa asuvaan Bettyyn, joka pitää koulusta, science fiction elokuvista ja laulamisesta yhtyeessään. Suurin osa hänen ystävistään ja suvustaan ei tiedä Bettyn olevan myös galaktinen vartija Atomic Betty, joka ylläpitää rauhaa ja lakia. Hänen apunaan ovat lentäjä Sparky ja robotti X-5, kun he yhdessä päätoimisesti taistelevat Maximus I.Q.'ta vastaan muiden superrikollisten ohella.
Orlovravuri
Orlovravuri on venäläinen lämminverinen hevosrotu, jota käytetään lähinnä ravurina. Rotua käytetään myös ajohevosena, ratsuna ja muiden rotujen jalostuksessa.
Orlovravurin säkäkorkeus on 160–170 cm. Väriltään orlov on tavallisesti kimo mutta joskus myös musta tai ruunikko.
Orlovravurin pää on pieni ja arabimainen, joskus hieman karkeatekoinen, samoin korvat ovat pienet. Kaula on pitkä, joutsenkaula on tyypillinen. Lavat saattavat olla pitkät. Rintakehä on leveä, selkä pitkä ja suora, vahva lanne ja risti ja vahva takaosa, lihaksikkaat, pyöreät lautaset. Jalat ovat pitkät ja sirot mutta vahvat, ja etusäären ympärys on yli 20 cm.
Orlovravuri on nimetty rodun 1770-luvulla kehittäneen kreivi Orlovin mukaan. Rotu sai alkunsa arabianhevosen (erityisesti rodun kantaisänä pidetyn Smetanka-oriin) ja erirotuisten eurooppalaisten tammojen risteytyksistä. 1800-luvulla orlovravuri oli maailman nopein ravihevonen. Amerikanravurin kehityttyä nopeammaksi orlovravurista jalostettiin 1900-luvulla amerikanravuria käyttämällä uusi orlovia nopeampi lämminveriravurirotu, venäjänravuri.
Accous
Accous on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 434 asukasta vuoden 1999 väestönlaskennassa. Accousin pinta-ala on 61 neliökilometriä.
Ahetze
Ahetze on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 318 asukasta vuoden 1999 väestönlaskennassa. Ahetzen pinta-ala on 11 neliökilometriä.
Ainhoa (Pyrénées-Atlantiques)
Ainhoa [enɔa] on Ranskan kunta Uuden-Akvitanian alueella Pyrénées-Atlantiquesin departementissa. Kunnan asukasluku vuonna 2014 oli 664.
Ainhoa kuuluu kauneimpien ranskalaiskylien järjestöön "Les Plus Beaux Villages de France". Se on muurien ymäröimä kylä () baskialueella, Santiago de Compostelan pyhiinvaellusreitin varrella. Ainhoa sijaitsee Labourdin ja Navarren maakuntien rajalla.
Kuningas Leopoldin haamu
Kuningas Leopoldin haamu on Adam Hochschildin bestseller historiakirja. Kirja käsittelee Kuningas Leopold II:n suorittamaa Kongon vapaavaltion riistoa ja hyväksikäyttöä vuodesta 1885 vuoteen 1908.
Kirjan tavoitteena on lisätä yleistä tietoisuutta valkoisten hallitsijoiden hirmuteoista Afrikassa. Hochschild tarjosi kirjaansa Yhdysvalloissa kymmenelle kustantajalle, joista yhdeksän kieltäytyi. Kustantajien asenteesta huolimatta kirjasta tuli menestysteos, joka voitti myös arvostetun Mark Lynton History Prize -kirjallisuuspalkinnon. Vuoteen 2005 mennessä kirjaa oli myyty yli 400 000 kappaletta ja se oli käännetty kymmenille kielille.
Kirjan pohjalta on tehty myös samanniminen dokumenttielokuva, jonka on ohjannut Pippa Scott.
James Ivory
James Ivory on seuraavien henkilöiden nimi:
Aldudes
Aldude (baskiksi) eli Aldudes (ranskaksi) on kunta Pyrénées-Atlantiquesin departementissa Akvitanian hallintoalueella Ranskan Baskimaassa. Kunnassa oli 395 asukasta vuoden 1999 väestönlaskennassa. Alduden pinta-ala on 23 neliökilometriä.